Bør de gifte seg

Bør de gifte seg var et norsk realityserie som gikk i to sesonger med psykologene Andreas Løes Narum og Frøydis Lilledalen. Programmene ble sendt på NRK1 høsten 2013 og høsten 2014. 

Hensikten var å drive folkeopplysning om parforhold. Parene ble rekruttert via nrk.no og ble screenet av psykolog Hedvig Montgomery før de fikk delta. Det var ett par i fokus for hvert program. Deltagerne tok først en Big-Five-personlighetstest. Til slutt i hvert program ble paret bedømt i henhold til to kriterier: personlighet og samspill. Psykologene ga parene grønne, gule eller røde kort for de to kriteriene samt et siste kort som konklusjon.  

Programmet skapte en viss debatt. I et innlegg i Dagbladet ble det hevdet at psykologene uttalte seg på spinkelt grunnlag, men i avisen Dagen ble dette imøtegått. 

Det var 5 programmer i sesong 1 og 5 programmer i sesong 2. Programmene oppnådde seertall på mellom 400 000 og 450 000.

Referanser

Eksterne lenker 

TV-produksjoner på NRK
Norske reality-TV-serier